หุ้นกู้กรุงศรีฯคึกคักดอกเบี้ย4.8%ล่อใจ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — แบงก์ดูดเงินยาวผ่านหุ้นกู้–บี/อี กรุงศรีฯ มั่นใจหุ้นกู้ 10 ปี 1.2 หมื่นล้านบาทขายเกลี้ยง ไทยพาณิชย์ออกตั๋วบี/อีดูดรายย่อยขั้นต่ำ 1 ล้านบาท
นายชาลี มาดาน ประธานคณะเจ้าหน้าที่ ด้านลูกค้าธุรกิจขนาดใหญ่ ธนาคารกรุงศรี อยุธยา เปิดเผยว่า หุ้นกู้ด้อยสิทธิอายุ 10 ปี ได้รับการตอบรับจากลูกค้าทั้งลูกค้าสถาบันรายใหญ่ และรายย่อย ที่โทรศัพท์เข้ามาสอบถามและต้องการจองซื้อ เนื่องจาก อัตราผลตอบแทนที่ดีที่สุดในตลาดขณะนี้ โดยจะเปิดจองซื้อวันที่ 722 มิ.ย. 
ทั้งนี้ ดอกเบี้ย 3 ปีแรก 4.35%, ปีที่ 46 ดอกเบี้ย 4.75% และปีที่ 710 ดอกเบี้ย 5.5% หากคิดเป็นอัตราดอกเบี้ยเฉลี่ยอยู่ที่ 4.87% ต่อปี ซึ่งสูงกว่าระบบ และหากคิดอัตราเฉลี่ยเฉพาะ 6 ปี แรก อยู่ที่4.54% ต่อปี ซึ่งสูงกว่าพันธบัตรไทยเข้มแข็ง อายุ 6 ปี ซึ่งเฉลี่ยอยู่ที่ 4.1% ต่อปี 
สำหรับจุดประสงค์ของการออกหุ้นกู้ด้อยสิทธิวงเงิน 1.2 หมื่นล้านบาท พร้อมวงเงินสำรองอีก 8,000 ล้านบาท ชุดนี้เพื่อชดเชยหุ้นกู้ที่จะครบกำหนด 1.68 หมื่นล้านบาท เพื่อรองรับการขยายสินเชื่อทุกกลุ่ม ทั้งสินเชื่อรายใหญ่ เอสเอ็มอี และสินเชื่อบุคคล โดยเป้าหมายสินเชื่อรวมยังอยู่ที่ 8% เหมือนที่เคยตั้งเป้าไว้ต้นปี ยังไม่ได้ปรับลดเป้าหมายลง อีกทั้งมองว่าปีนี้เศรษฐกิจจะเติบโตได้ 34% 
นายญนน์ โภคทรัพย์ รองผู้จัดการใหญ่ กลุ่มลูกค้าบุคคล ธนาคารไทยพาณิชย์ กล่าวว่า ธนาคารจะออกตั๋วแลกเงินธนาคารไทยพาณิชย์ ระยะเวลา 4 ปี อัตราดอกเบี้ย 3% จ่ายดอกเบี้ยทุก 3 เดือน โดยจะโอนเข้าบัญชีออมทรัพย์ให้อัตโนมัติ ขั้นต่ำ 1 ล้านบาท โดยจะเริ่มขายตั้งแต่วันที่ 518 มิ.ย.นี้ ทุกสาขาทั่วประเทศ
ทั้งนี้ เพื่อเป็นทางเลือกในการออมเงินและลงทุนของลูกค้า เนื่องจากตั๋วแลกเงินจะให้ผลตอบแทนในอัตราที่สูงกว่าอัตราดอกเบี้ยที่ได้จากการฝากเงินโดยทั่วไป รวมถึงสามารถรองรับลูกค้าที่อาจจะพลาดหวังจากการซื้อพันธบัตรไทยเข้มแข็งซึ่งมีจำนวนจำกัดอีกด้วย
นอกจากนี้ ยังได้ออกผลิตภัณฑ์ตั๋วแลกเงิน 15 เดือน ดอกเบี้ย 1.4% เริ่มต้นที่ 5 ล้านบาท และเงินฝากก้าวกระโดด 30 เดือน โดยให้ดอกเบี้ยเพิ่มขึ้นทุก 3 เดือน 0.25% รับอัตราดอกเบี้ยสูงสุด 4.75% ฝากขั้นต่ำ 1 หมื่นบาท 
แหล่งข่าวจากธนาคารกรุงเทพ เปิดเผยว่า ระยะนี้บริษัทเอกชนได้ชะลอการออกหุ้นกู้ลงไป แต่หันมาขอสินเชื่อจากธนาคารเพิ่มขึ้น เนื่องจากอัตราดอกเบี้ยของการ ออกหุ้นกู้สูงขึ้นและมีบริษัทเอกชนแข่งขันออกหุ้นกู้จำนวนมาก